10 MONITOR FIMMTUDAGUR 18. OKTÓBER 2012 Það væri gaman að komast í liðið , mér fi nnst mjög skemmtilegt að taka þátt í svona keppnum . Eins og þú segir hefur það lengi verið draumur hjá þér að fara í Juilliard og þú hefur nú þegar farið með burðarhlut - verk í myndum á borð við Óróa , Gauragang og Smáfugla . Hvenær byrjaði leiklistaráhuginn ? Það eru margir sem halda að þetta hafi byrjað með YouTube-dæminu en í raun byrjaði þetta eftir að ég keppti í Stóru upplestrarkeppninni í 7. bekk . Eftir hana fór ég að talsetja teiknimyndir hjá Stúdíó Sýrlandi . Ég man eiginlega ekki alveg nákvæmlega hvernig ég fór út í þetta talsetninga - starf en líklega var það mamma mín sem stakk upp á því og svo hef ég farið í einhverja prufu hjá þeim . Upp úr því starfi datt ég síðan inn í leiklistarprufu fyrir Smáfugla , stuttmyndina hans Rúnars Rúnarssonar og eftir það fór boltinn aðeins að rúlla . Ég hef heyrt að stemningin á setti við tökur Óróa hafi ekki beint verið leiðinleg . Nei , það var alltaf mjög skemmtilegt hjá okkur . Til dæmis þegar við vorum að taka upp partísenurnar í myndinni því þá mættu alltaf nýir aukaleikarar , bara krakkar sem áttu að standa í bakgrunni og vera kúl í partíi . Þegar nýju aukal - eikararnir mættu fór alltaf ákveðið fl ipp í gang á tökustað , það var alltaf einhver brandari í gangi sem aukaleikararnir vissu þá ekki af . Í eitt skiptið áður en við tókum upp senu þá kallaði Baldvin Z leikstjóri okkur saman í hring og þóttist vera biðja til guðs af þvílíkum krafti , kyrja og svoleiðis . Við létum náttúrlega bara eins og þetta væri siður hjá okkur og tókum þátt en allir aukaleikararnir litu bara í kringum sig steinhissa , hugsunin ? hvað er í gangi ?? skein úr svipbrigð - um þeirra . Síðan þegar aukaleikararnir fóru að spyrja um hvað myndin væri , því þau höfðu ekkert fengið að sjá neitt handrit , þá svöruðum við að Steven Seagal léki í myndinni og ég væri að leika ungan Seagal sem væri að þjálfa sig upp í að hefna dauða foreldra sinna . Við sögðum sem sagt að þetta væri lokapartíið fyrir aðalbardagaatriðið í myndinni og eitthvað álíka og krakkarnir virtust alveg gleypa við því ( hlær ) . Ég held að þeir hafi síðan orðið frekar hissa þegar þeir sáu myndina . Frammistaða þín í myndunum sem þú hefur leikið í virð - ist hafa vakið einhverja athygli fyrir utan landsteinana , að minnsta kosti hjá einum manni , ekki satt ? Jú , ég er kominn með kínverskan ? stalker ? sem býr í Frakklandi ( hlær ) . Hann er mjög sérstakur og er búinn að vera í tölvupóstsamskiptum við mig að undanförnu . Ég hef svarað honum nokkrum sinnum mjög kurteisislega og allt það en svörin hans gefa alltaf til kynna að hann sé svolítið æstur , það er að segja skrifar alltaf mjög langa tölvupósta . Hann hefur séð allt sem ég hef leikið í og hefur mikinn áhuga á mér sem leikara . Hann sendi mér meira að segja afmælisgjöf , geisladisk með hljómsveitinni Kings of Con - venience . Hann tók fram að eitt lag á plötunni minnti hann rosalega á eina tiltekna senu í Óróa . Það er bara einhver lítil sena þar sem ég sit í strætó og er að horfa út um gluggann á strætónum . Honum fannst hann greinilega þurfa að deila því með mér . Þetta var meira að segja frekar ? krípí ? . Hann sendi mér diskinn og svo bréf með sem hann var búinn að rífa allt í sundur , þannig að ég þurfti að púsla því saman til að geta lesið það . Við strákarnir vorum alveg heilt kvöld að púsla bréfi nu saman og svo kom í ljós að þetta var kyrr - mynd úr umræddri senu í Óróa . Aftan á stóð eitthvað mjög skrýtið : ? I don ? t know what to say , I think I ? m crazy ? , og svo fylgdi símanúmerið hans með . Ég lét hann vita að ég hefði leyst gátuna hans og svona og síðan þá hef ég fengið nokkur bréf til viðbótar . Svona hefur þetta rúllað síðustu mánuði . Sefur þú alveg vel á næturnar þrátt fyrir þetta ? Jájá , á meðan hann mætir ekki allt í einu heim til mín þá ætti að vera í lagi ( hlær ) . Þú fl uttir ungur að heiman og hefur staðið á eigin fótum hvað það varðar í tvö ár , ekki satt ? Jú , ég fl utti fyrst að heiman þegar ég var átján ára þegar ég fl utti í Hlíðarnar með tveimur félögum mínum . Á þeim tíma nennti ég eiginlega ekki að vera í skóla lengur og ákvað að fara að vinna í fullu starfi og leigja mér íbúð samhliða því . Mér fannst það mjög fínt á meðan á því stóð en svo fékk ég leiða á því og langaði að byrja aftur í skóla til að klára hann . Þá dembdi ég mér aftur í skólann en fl utti hins vegar ekki heim aftur heldur ákvað að kaupa mér íbúð sjálfur . Ég endaði á að kaupa íbúð í Breiðholti þar sem ég bý núna ásamt tveimur öðrum félögum mínum , Elíasi og Árna . Hvernig gengur sambúðin ? Bara rosalega vel . Við erum með nokkrar reglur sem sjá til þess að allir séu sáttir . Til dæmis er allt sem fer inn í ísskápinn sameign sem hver sem er má ganga í , nema það sé áfengi eða gos sem er 0,5 L eða minna . Síðan erum við með svona ? douche bag-krukku ? eins og í þáttunum The New Girl . Hún virkar þannig að ef það er mat tveggja okkar að sá þriðji hafi hagað sér eins og fífl , þá þarf hann að setja einhvern pening í krukkuna , sem er sameiginlegur sjóður . Er þetta algjör piparsveinaíbúð ? Það mætti segja það . Við erum til dæmis með píluspjald og fússballborð . Við æfum okkur stíft heima í fússball til að geta síðan farið niður í bæ og keppt þar við menn upp á bjór og svona . Þó svo að borðið hafi alveg kostað 80.000 kr. þá mun það klárlega borga sig á endanum ( hlær ) . Svo er hvítur múrveggur inni í íbúðinni sem er alveg klikkaður því við fengum mjög hæfi leikaríkan strák til að mála vegginn alveg eins og plötuumslagið að The Wall með Pink Floyd . Þegar þú labbar inn í íbúðina er ekki annað hægt en að hugsa : ? Ókei , þetta er nettasta íbúð sem ég hef komið inn í . ? Nú ert þú á leiðinni til Akureyrar að leika í þriðju seríu af Hæ Gosa . Er það svart og hvítt í samanburði við Pressu ? Þetta eru náttúrlega gamanþættir þannig að þetta er töluvert frábrugðið Pressu . Þetta eru ótrúlega skemmtilegir þættir og fólk sem er í þessu er frábært . Handritið í þessari seríu inniheldur aðeins meiri spennu heldur en í síðustu seríu sem ég lék í . Það verður skemmtilegt að vinna með það allt saman . Í þessum þáttum leik ég sem sagt ? goth - arann ? Jason sem er kærasti dóttur aðalpersónanna . Það er svo gaman með þetta hlutverk hvað gervið manns er afgerandi . Þegar maður er kominn í síðan leðurfrakka , hvítmálaður í framan og með ? eye-liner ? , þá er svo auðvelt að detta inn í karakter . Svo er alltaf gaman að fara niður í bæ eftir tökur og spóka sig aðeins um í gallanum . Hvað er annars framundan hjá þér ? Ég er að fara að kjósa á eftir í þessum stjórnlagakosning - um . Ég er reyndar ekki búinn að renna í gegnum þennan bækling en ég er búinn að sjá sýnishorn af kjörseðlinum . Þetta er svona eins og ef maður gæti séð prófi ð sem maður er að fara í áður en maður mætir í það . Djöfull vildi ég óska þess að ég gæti það til dæmis í sambandi við prófi ð sem ég er að fara í á eftir . Akureyrarferðin mun síðan skipa stóran sess í lífi mínu næstu dagana . Þar er ég náttúrlega að fara að vinna með skemmtilegasta fólki í heimi . Baldvin Z , sem leikstýrði Óróa , framleiðir einmitt þessa þætti . Ég var eiginlega búinn lofa honum að nefna hann í þessu viðtali ( hlær ) . Svo ætla ég að klára skólann og einbeita mér að því . Eftir áramót er ég síðan að fara að leika lítið hlutverk í næstu myndinni hans Baldvins , Vonarstræti . Þetta verður allt mjög spennandi . SMÁA LETRIÐ KVIKMYNDIR Myndin sem ég get horft á aftur og aftur : The Matrix . Myndin sem ég felli tár y ? r : Bróðir minn ljónshjarta . Myndin sem ég grenja úr hlátri y ? r : Don ? t Be a Menace to South Central While Drinking Your Juice in the Hood . Uppáhaldsmyndin mín í æsku : Dúmbó . Versta mynd sem ég hef séð : The Room en eiginlega jafnframt ein sú skemmtilegasta . TÓNLIST Lagið í uppáhaldi þessa stundina : Fake Empire með The National . Lagið sem ég hlusta á til að gíra mig upp fyrir helgina : Ridin ? Solo með Jason Derulo . Lagið sem ég fíla í laumi : Þau eru mörg . My Immortal með Evanescence . Lagið sem ég syng í karókí : Ég hef sungið nokkuð oft í karókí og ég hugsa að Don ? t Stop Believin ? sé uppáhaldslagið mitt hvað það varðar . Nostalgíulagið : Where ? d You Go með Fort Minor minnir mig alltaf á mjög skemmtilega fjölskyldu - ferð til Spánar . FORM OG FÆÐI Uppáhaldsmatur : Pítsa . Maturinn sem ég fæ mér þegar ég ætla að taka mig á : Pítsa . Versti matur sem ég hef smakkað : Spaghetti bolognese á grískum veitinga - stað í Þýskalandi . Stoltasta augnablikið á íþróttaferlinum mínum : Þegar ég skoraði mitt eina mark á fótboltaferli mínum með E-liði Þróttar .